SL
C 152/140
Uradni list Evropske unije
6.4.2022
2.2 Promet povzroča približno 25 % emisij toplogrednih plinov EU ter močno vpliva na kakovost zraka v mestnih središčih.
2.3 Komisija je decembra 2019 sprejela sporočilo z naslovom Evropski zeleni dogovor, v katerem poziva k 90-odstotnemu zmanjšanju emisij toplogrednih plinov v prometu do leta 2050, hkrati pa si je treba prizadevati doseči cilj ničelnega onesnaževanja.
Septembra 2020 je sprejela predlog o evropskih podnebnih pravilih, s katerimi naj bi do leta 2030 zmanjšali neto emisije toplogrednih plinov za vsaj 55 % – t. i. sveženj „Pripravljeni na 55“.
2.4 Komisija je decembra 2020 sprejela sporočilo o strategiji za trajnostno in pametno mobilnost, ki postavlja temelje za preobrazbo prometa v EU, da bi ustvarili pametno in trajnostno prihodnost.
2.5 Na podlagi tega predloga je bila pripravljena nova uredba o vzpostavitvi infrastrukture za alternativna goriva, Direktiva 2014/94/EU Evropskega parlamenta in Svata (2) pa bo razveljavljena.
2.6 Direktiva 2014/94/EU o infrastrukturi za alternativna goriva je začela veljati leta 2014 in je skupni okvir ukrepov za vzpostavitev te infrastrukture, da bi pospešili zmanjševanje emisij toplogrednih plinov iz prometa.
V njej so določene minimalne zahteve za vzpostavitev infrastrukture za alternativna goriva s polnilnimi postajami za električna vozila in polnilnimi mesti za zemeljski plin in vodik, ki jih je treba izpolniti z nezavezujočimi nacionalnimi okviri politike.
Strategija je namenjena omogočanju čezmejnega prometa z vsemi načini prevoza v omrežjih TEN-T.
2.7 Komisija je v nedavnem poročilu o uporabi te direktive izpostavila določen napredek pri izvajanju, toda sklenila, da ni celovitega in popolnega omrežja infrastrukture za alternativna goriva po EU.
2.8 Komisija je izvedla naknadno oceno direktive, v kateri je ugotovila, da ni dobro prilagojena uresničevanju višjih podnebnih ambicij do leta 2030.
2.9 Predlagana uredba je del splošnega sklopa medsebojno povezanih politik v okviru svežnja „Pripravljeni na 55“, ki določa ukrepe, potrebne v vseh sektorjih, za doseganje podnebnega cilja za leto 2030.
2.10
Konkretni cilji predlagane uredbe so:
2.10.1 minimalna infrastruktura za alternativna goriva za vozila na alternativna goriva v vseh načinih prevoza in v vseh državah članicah; 2.10.2
popolna interoperabilnost infrastrukture ter
2.10.3
popolne informacije za uporabnike in uporaba vseh plačilnih možnosti.
2.11 Komisija meni, da je cilje, povezane z razogljičenjem prometnega sektorja, v vseh načinih prometa in vseh državah članicah mogoče povezano in usklajeno doseči le s skupnim evropskim zakonodajnim okvirom.
2.12 Komisija se je na podlagi obsežnega poročila o oceni učinka odločila za možnost politike 2.
Ta vključuje obvezne cilje za električna polnilna mesta za lahka vozila, ki temeljijo na voznem parku, ter določitev ciljev, ki temeljijo na razdalji, za vso infrastrukturo cestnih vozil za omrežje TEN-T, tudi za urbana vozlišča za infrastrukturo težkih vozil.
Vključuje tudi podrobnejše določbe za pristanišča in letališča v omrežju TEN-T, vendar brez zavezujočih ciljev.
Ta možnost zagotavlja večjo uskladitev plačilnih možnosti, fizičnih in komunikacijskih standardov ter pravic potrošnikov, povečala pa bi se tudi preglednost cen in izboljšale informacije za uporabnike, vključno z označevanjem polnilnih in oskrbovalnih mest.
2.13
(2)
Ocenjeno je bilo, da je uredba najboljša možnost za doseganje želenih ciljev v vseh državah članicah EU.
Direktiva 2014/94/EU Evropskega parlamenta in Sveta z dne 22. oktobra 2014 o vzpostavitvi infrastrukture za alternativna goriva (UL L 307, 28.10.2014, str. 1).